బి.డి. ఇనామ్‌దార్

దానప్పగౌడ బసనగౌడ ఇనామ్‌దార్ కర్ణాటక రాష్ట్రానికి చెందిన రాజకీయ నాయకుడు. ఆయన కిత్తూరు నియోజకవర్గం నుండి ఐదుసార్లు కర్ణాటక శాసనసభకు ఎన్నికై సమాచార సాంకేతిక మంత్రిగా  పని చేశాడు.
రాజకీయ జీవితం
డి.బి. ఇనామ్‌దార్ 1983లో జనతాపార్టీ అభ్యర్థిగా కిత్తూరు నియోజకవర్గం నుంచి పోటీ చేసి  తొలిసారిగా అసెంబ్లీలో అడుగుపెట్టాడు. ఆయన 1983, 1985లో జనతా పార్టీ అభ్యర్థిగా, 1994, 1999, 2013లో కాంగ్రెస్ పార్టీ అభ్యర్థిగా గెలిచి దేవరాజ అరస్, ఎస్.ఎం.కృష్ణ, ఎస్. బంగారప్ప మంత్రివర్గాలలో మంత్రిగా పని 1989, 2004, 2008, 2018లో ఓటమి పాలయ్యాడు. డి.బి. ఇనామ్‌దార్ మొత్తం 9 ఎన్నికల్లో పోటీ చేసి ఐదు ఎన్నికల్లో విజయం సాధించాడు. 
మరణం 
దానప్పగౌడ బసనగౌడ ఇనామ్‌దార్ ఊపిరితిత్తులు, కాలేయం వ్యాధులతో బాధపడుతూ 2023 మార్చిలో బెంగళూరులోని మణిపాల్ ఆసుపత్రిలో చికిత్స పొందుతూ ఏప్రిల్ 25న ఆరోగ్యం విషమించడంతో మరణించాడు. ఇనామ్‌దార్ అంత్యక్రియలు ఆయన స్వగ్రామమైన బెళగావి జిల్లా కిత్తూరు సమీపంలోని నెగినాల్‌లో ఏప్రిల్ 26న నిర్వహించారు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు